คูณเศษส่วน หารเศษส่วน
ตัวเศษคือจำนวนที่อยู่ด้านบนและตัวส่วนคือจำนวนที่อยู่ด้านล่าง ขั้นตอนแรกของการคูณเศษส่วนคือนำตัวเศษมาวางไว้ใกล้ตัวเศษและนำตัวส่วนมาวางไว้ใกล้ตัวส่วนก่อน ถ้าเรากำลังคูณ 1/2 ด้วย 12/48 อย่างแรกที่ต้องทำคือนำตัวเศษ 1 และ12 มาคูณกันก่อน  1 x 12 = 12 เขียนคำตอบไว้ที่ช่องตัวเศษ คราวนี้เราจะต้องทำแบบเดียวกับตัวส่วนเช่นกัน นำ 2 มาคูณกับ 48 ก็จะได้จำนวนตัวส่วนใหม่ 2 x 48 = 96 เขียนคำตอบไว้ที่ช่องตัวส่วนของเศษส่วนใหม่ ฉะนั้นเศษส่วนใหม่ที่ได้คือ 12/96 ขั้นตอนสุดท้ายคือทำผลลัพธ์ให้เป็นเศษส่วนอย่างต่ำ  ในการทำให้เป็นเศษส่วนอย่างต่ำเราต้องหาตัวหารร่วมมาก (ห.ร.ม.) ของตัวเศษและตัวส่วน ห.ร.ม. คือจำนวนที่มากที่สุดซึ่งสามารถหารตัวเลขทั้งสองจำนวนได้ลงตัว ในกรณีของ 12 และ 96 ปรากฏว่า 12 สามารถหาร 96 ได้ลงตัว เมื่อ 12 หารด้วย 12 ก็จะได้ 1 และ 96 หารด้วย 12 ก็จะได้ 8  ฉะนั้น  12/96 ÷ 12/12 = 1/8 ถ้าทั้งตัวเศษและตัวส่วนเป็นเลขคู่ อาจหารทั้งตัวเศษและตัวส่วนด้วย 2 ก่อนก็ได้ และหารด้วย 2 ไปเรื่อยๆ 12/96 ÷ 2/2 = 6/48 ÷ 2/2 = 3/24 คราวนี้อาจสังเกตเห็นว่า 3 หาร 24 ได้ลงตัว ฉะนั้นจึงหารตัวเศษและตัวส่วนด้วย 3 ก็จะได้ 3/24 ÷ 3/3 = 1/8 สมมติว่าเรากำลังหาร 1/2 ด้วย 18/20  ถ้าเรากลับ 18/20 ก็จะได้ 20/18 และเปลี่ยนเครื่องหมายหารเป็นเครื่องหมายคูณ ฉะนั้นก็จะได้ 1/2 ÷ 18/20 = 1/2 x 20/18 ตอนนี้ขั้นตอนที่ต้องทำเหมือนเดิมคือคูณ นำตัวเศษ 1 และ 20 มาคูณกัน ก็จะได้ผลคูณของตัวเศษคือ  20 นำตัวส่วน 2 และ 18 มาคูณกัน ก็จะได้ผลคูณของตัวส่วนคือ 36 ฉะนั้นคำตอบของเศษส่วนที่ได้คือ 20/36 จำนวนที่มากที่สุดซึ่งสามารถหารทั้งตัวเศษและตัวส่วนได้ลงตัวคือ 4 ฉะนั้นหารตัวเศษและตัวส่วนด้วย 4 เพื่อจะได้เศษส่วนอย่างต่ำ 20/36 ÷ 4/4 = 5/9
นำตัวเศษมาคูณกับตัวเศษ. นำตัวส่วนมาคูณกับตัวส่วน. ทำเป็นเศษส่วนอย่างต่ำ. กลับเศษส่วนที่เป็นตัวหารและเปลี่ยนเครื่องหมายหารเป็นเครื่องหมายคูณ. ตัวเศษคูณตัวเศษและตัวส่วนคูณตัวส่วนแล้วค่อยทำคำตอบให้เป็นเศษส่วนอย่างต่ำ.
https://www.wikihow.com/Divide-and-Multiply-Fractions https://www.wikihow.com/Divide-and-Multiply-Fractions
Multiplying Fractions Dividing Fractions